29.9.2023
DA
Den Europæiske Unions Tidende
C 344/91
Figur 6 Dækning af faste net med meget høj kapacitet i EU.
Historiske data, kursen for det digitale årti og referenceforløb frem mod 2030
Den nuværende indikator for faste net med meget høj kapacitet, som er baseret på den nuværende indikator for indekset over den digitale økonomi og det digitale samfund, dækker net, der i øjeblikket er i stand til at sikre gigabitkonnektivitet.
Dette kan dog omfatte net, der i øjeblikket ikke sikrer gigabitkonnektivitet, ikke mindst på spidsbelastningsvilkår.
Dette er f.eks.
tilfældet for DOCSIS 3.1-net, der ikke har udrullet fiber tilstrækkeligt tæt på slutbrugeren.
Det er imidlertid på nuværende tidspunkt ikke muligt at foretage en passende kortlægning af og derfor udelukke sådanne net fra målingerne.
Som følge heraf kan de målte værdier og prognosen for reference­ forløbet være højere end den faktiske dækning.
Desuden vil en opgradering af DOCSIS 3.0-net, som i øjeblikket dækker 11 % af alle hjem, have en meget begrænset indvirkning på konnektiviteten i landdistrikterne.
Endelig har alle FTTP-net ikke tilstrækkelig størrelse til at levere gigabithastigheder i spidsbelastningsperioder.
Der er derfor behov for flere investeringer i både bredbåndsnettet og dele af basis- og backhaul-nettet for at fastholde den eksponentielle vækst i det forventede datatransmissionsbehov i 2030 og derefter.
Der vil være behov for yderligere investeringer i hardware og software ud over opgraderingen af bredbåndsnettene til fiber (14).
I lyset af ovenstående vil der blive gjort yderligere for at løfte opgaven med at nå til enighed om en fælles metode til at fastsætte en KPI til måling af gigabitkonnektivitet.
Dette vil gøre det muligt at sammenligne data på EU-plan om kvaliteten af infrastrukturtjenesten for net med meget høj kapacitet, der er i stand til at levere 1 Gbit/s under spidsbelast­ ningsvilkår.
På baggrund af KPI'ens metodiske begrænsninger skal det på basis af de foreliggende data bemærkes, at faste net med meget høj kapacitet, der er i stand til at sikre gigabitkonnektivitet, dækkede 73 % af alle husstande i EU i 2022, hvilket er en stigning fra 70 % året før, og forventes at nå op på 94 % ved udgangen af fremskrivnings­ perioden.
Denne vækst skyldes udbredelsen af optiske fibernet, som dækkede 56 % af alle husstande i EU i 2022.
De resterende 27 % af de husstande, der stadig ikke er dækket af VHC-net, vil hovedsagelig blive dækket via yderligere FTTP-udrulninger, hvilket vil kræve en vedvarende indsats.
Det kan ikke udelukkes, at en betydelig del af landdistrikterne vil skulle dækkes af 5G FWA-net.
Forskellene i landdistrikterne er fortsat et fremherskende problem, da 55 % af husstandene i disse områder stadig ikke er dækket af net med meget høj kapacitet.
Denne faktor udgør yderligere hindringer for udvidelsen af tjenesterne, indtil der er opnået fuld dækning.
Marginalom­ kostningerne ved at tilslutte en husstand stiger betydeligt, når de når ud til landdistrikterne.
For at følge fremskridtene i FTTP-dækningen som beskrevet i »gennemførelsesafgørelsen om KPI'er« og for bedre at kunne fortolke data om dækning af net med meget høj kapacitet fastsættes der også et forløb på EU-plan for denne indikator (Figur 7).
Ifølge skøn i forhold til referenceforløbet forventes FTTP at dække 87 % af alle husstande i EU senest i 2030.
(14) Valg, der træffes i forbindelse med IT-udvikling og udbudsstrategien vedrørende IT, skal forhåndsgodkendes af Europa-Kommissionens Råd for Informationsteknologi og Cybersikkerhed.